मनोहरथाना (झालावाड़)।.बेलास गांव में घर के बाहर खेलने निकली 4 साल की मासूम से गांव के ही 12 वर्षीय किशोर ने ज्यादती की। गंभीर हालत में वह घर पहुंची और मां को पूरी घटना बताई। बाद में परिजन थाने पहुंचे और किशोर के खिलाफ रिपोर्ट दर्ज कराई। उधर, घटना के बाद से किशोर फरार है।
थाना प्रभारी रामेश्वर चौधरी ने बताया कि शुक्रवार शाम को बेलास गांव की 4 साल की बच्ची खेलने के लिए घर से निकली थी। इसी दौरान गांव के किशोर ने उसे पकड़ लिया और ज्यादती की। कुछ देर बाद बालिका गंभीर हालत में घर लौटी। मां के पूछने पर बच्ची ने पूरी घटना बता दी। उधर, बच्ची को लेकर परिजन थाने पहुंचे और किशोर के खिलाफ रिपोर्ट लिखाई। पुलिस ने मामला दर्ज कर बालिका काे अकलेरा अस्पताल ले जाकर मेडिकल कराया। उधर, फरार किशोर की तलाश में पुलिस टीमें लगा दी गई हैं। बेलास गांव में मासूम बच्ची से ज्यादती की घटना से लोधा समाज में गुस्सा है। समाज अध्यक्ष कन्हीराम लोधा के नेतृत्व में शनिवार को मुख्यमंत्री के नाम तहसीलदार गोविंद जांगिड़ को ज्ञापन दिया गया। धमकाने के प्रयास पर पीड़ित पक्ष को सुरक्षा देने की मांग रखी गई।
hin_Deva hin_Deva